झूले वालों ने नपा पर पांच गुना किराया लेेने का आरोप लगाया
भास्कर संवाददाता| नरसिंहगढ़
महीने के पहले दिन शहर में कुछ घंटों तक रहे तनाव के हालातों का सीधा असर महाशिवरात्रि के मेले पर पड़ा। गुरुवार-शुक्रवार के बीच बिजली के झूले वाले अपना सामान समेटकर मेले से चले गए। जाते-जाते झूले वालों और नगरपालिका के कर्मचारियों के बीच विवाद के हालात भी बने। शुक्रवार सुबह नाव वाले झूले के संचालक और नपा के कर्मचारियों के बीच किराए को लेकर तनातनी हुई। झूला संचालक का कहना था कि पिछले साल उसने इसी मेले में 2100 रुपए किराया दिया था। जबकि इस बार उससे 10 हजार रुपए लिए गए। जबकि नपा के मुताबिक जगह के महत्व को देखते हुए रकम निर्धारित की गई। हालांकि काफी देर की बहस के बाद झूले वाले ने 10 हजार रुपए दिए। झूले वालों का कहना है कि वे घाटा खाकर जा रहे हैं। अगली बार मेले में आने के पहले ही वे किराए की बात पक्की करेंगे।
दोहरी मार पड़ी झूले वालों ने समेट लिया सामान
झूले वालों को उम्मीद थी कि अगले सप्ताह राजगढ़ में शुरू होने वाले सालाना उर्स में उनकी कमाई हो जाएगी। लेकिन इस साल उर्स कमेटी ने पूरे उर्स का ठेका व्यावसायिक तरीके से दे दिया है। इससे अपने-अपने स्तर पर उर्स में पहुंचने वाले व्यवसायियों के रास्ते बंद हो गए हैं।
hin_Deva san_Deva hin_Deva hin_Deva hin_Deva